Komîteya Rayberdişî ya PKK’yî, Zeynep Kinaciya (Zîlane) ke 30’ê Hezîrane 1996 de bi çalakîya fedaîye Dêrsim de şehîd kewte bi vîr arde.
Eşkerayîya PKK’yî de nê ameyî vatene:
“Pîyakerdişê wext û firsendan bi xoverdayîşêkê manîdarî û fedaîtîye, hetêna ra zî înan seba menfaatanê cewherîyan şuxulnayîş, ancax bi çalakîyanê ke berhemê şorişgêranê pîlan ê virazênê. Gama ke amac berz û konkret bo, organîzasyon û têgêrayîş şenik yan zî seqet nêmaneno. Berzbîyayîşê amacî timî berzbîyayîşê çalakîye zî ramoto. Şerê ma yê seba merdimîye de, şehîdê ma yê ke her yewê înan abîdeyêk ê, sey qehremanê pîlî yê ke çalakîyê winayênî viraştê, do tarîx û vîrê ma de cayê xo bigêrê, sey ercê ma yê bêmergî bimanê. Na çarçewaye de; ma mîlîtana serkêşe ya rastîya fedaîye hemraye Zîlane -Zeynep Kinaci- serrgêra şehadetê aye ya 24’ine de bi vîr anê, şexsê aye de newe ra soz danê ke ma pêgirewteyê heme şehîdanê azadîye yê ke bi fedaîtîye xover dayê û şehîd kewtê û verê vîrameyîşê înan de xo nimz kenê. Reyna ma Şêx Seîd Efendî û hemrayanê êyê ke rîyê sipîyî yê tarîxê ma yê û hetê hêzanê faşîstan û kolonyalîstan ra 29’ê Hezîran a 1925’î de bi daleqnayîşî ameybî qetilkerdene, serrgêra 85’ine de kolonyalîzmî rê lanet kenê, ma soz danê ke ma do pêgirewtişê xo yê bi Şêx Seîd Efendîyan bi hawayê Zîlane bide dewamkerdene.”
Hemraya Zîlane –Zeynep Kinaci- 30’ê Hezîrane yê serra 1996’î de bi çalakîya xo bîye temsîla wesfê îdeolojîkî, çi dost çi zî dişmen ramot her kesî ke şexis/e eşkeno/a dereceya hîs û fikirî ravêrno, bibo ziwanê organîzekerdeyî yê cimatî. Hetêna ra aye bîya temsîla xeta cuya azadîye û redkerdişê peydeperwerîye û bîya nimûneyêka pratîkî ya seha. Na xete çende îdeolojîk-felsefîk a hende zî temsîla tewr berze ya hîsî ya. Kesê ke aye dir rayra şinê, çalakîye de, cuye de, organîzebîyayîşî de, terz de û tempo de bîyê wayîrê nizdbîyayîşê mîlîtanîyî, nê kesî ê yê ke heman wextî de bîyê temsîlkarê şexsîyetê serkewtişî yê Zîlane.
Hendeyê Rastîya Şehîdan Rastîyêna ke Hende Kesin û Zelale ya Çina
Kesê ke cuye ra hes kenê bene wayîrê çalakîyanê wina pîlan, kesê ke cuye caverdayê çi rey nêeşkenê bibê çalakger yan zî organîzekerdoxî. Ancax kesê ke dejê şarê xo xorînîya zerrîya xo de ciwîyenê eşkenê bibê wayîrê na çalakîye pîle. Kesê ke wazenê şar bi azadîye biciwîyo û her tewir zext û koletîye ra bifeletîyoi kesê ke tewr zaf pêgirewteyê ê şarî yê ‘Ê kes ê ke hendeyo ke seba ci bimirê cuye ra hes kenê’.
Nê rojan de ke dewlete û rejîmê ci yo faşist, qirkerdox û kolonyalist bê ke tu ercêkê merdimîye bigêro nezerê îtîbarî hêrîşê ercanê şarê ma kena, rayîro tekane yê vindarnayîşê kolonyalîzmî; bi kamîya Zîlane zerrîya dişmenî de kerdişê çalakîya Zîlane yo.
Şertî û îmkanî çende kemî benê wa bibê, îşxalkarî zî çende hêriş kenê wa bikerê, tena wa bawerî û qerardarîya kesanê ke zerrî fînaya Mucadeleyê Azadîye tame bo , a game her wext û cayî de hemverê kolonyalîstan de îmkanê viraştişê çalakîye do bibo. Bedelê nê perçe-perçe kerdişê wucûdê xo û bi nê  hawayî perçekerdişê zincîra koletîye ya şarêk bibo zî no wina yo.  Na yewe ra ma vanê ke hendeyê rastîya şehîdan yewna rastîya ke hende kesin û zelale ya çina. Şehîdan newekerdişê cuye, adirê wucûdê xo, afernayîşê welîya xo ra sey soz dayî ma û hewna zî danê.
Zerrîyêk ke vana ‘Îdîaya mi ya cuye zaf berz a. Ez wazena bibî wayîrê cuyêka manîdare û çalakîyêka pîle. Seba ke ez cuye ra û merdiman ra zaf hes kena ez wazena na çalakî bikerî’, çalakîya xoverdayoxanê ke Grevê Vêşanî yo Pîl û Rojeyê Mergî de vat ‘Ma tecrîdî bişiknê, Faşîzmî birijnê û  Kurdistanî azad bikerê’ û axir gerîlayê Kurdistanî yê ke her wareyê cuye de û serê koyanê Kurdistanî de gamêk zî peyde nêerzenê û seba anorê şarê xo canê xo danê çi rey nênê xovîrrakerdene û çalakîyê înan qij nênê dîyene.
Şaro Kurd Bi Dayîşê Bedelanê Pîlan Ver bi Azadîya Xo Şino
Ma sey şaro Kurd merheleyêka tarîxîye ra ravêrenê. Coxrafyaya ma de kaos esto. Nê kaosî mîyan de viraştişê Kurdistanêkê demokratîk û azadî her game ra hîna zaf mumkun o. Hêzê faşist û kolonyalîstê ke na rastî zanê, sey Dehaqanê hemdeman hêrişê heme ercanê ke Kurdan bi gonî û canê xo vetê werte kenê. Seba ke ma çerxê tarîxî açarnê bi çerxêkê demokratîk, cimatperwer û hemparî yê şarê Kurdistanî û şaranê ke cehd kenê bi zihnîyetê Neteweyê Demokratîkî biciwîyê, ewro îhtîyacî bi fikir û hîsanê Zîlane yê cuye û çalakîya aye esta. Şaro Kurd bi dayîşê bedelanê pîlan ver bi azadîya xo şino, hêzê kolonyalist, îqtîdarperwer û hemkarê ke înan rê paştî danê dişmenîya xo heme meterîsan rê vila kenê.
Na şêmûga tarîxî de eke ma wazenê serberz bibê, ganî ma goş bidê vengê Zîlane yo ke vano ‘Ez veng dana pêroyê merdimîye, paştî bidê şarê Kurdistanî, zincarê mezg û zerrîya xo yo ke berhemê Emperyalîzmî yo ci ra berê, bi heme hêzê xo dorê mucadeleyê azadîye de mezg û zerrîya xo pak bikerê û bêrê têhet’.
Reyna ma serrgêra vîst û çarine ya şehadetê aye de hemraya xo Zîlane –Zeynep Kinaci- bi vîr anê, veng danê hemeyê şarê xo ke her wextî ra hîna zêdeyêr xoverdayîşê hemverê faşîzmî de ca bigêrê, hemverê hemkarîye de bi mucadeleyê Yewîya Neteweyîye bêrê têhet. Ma veng danê dostan, sosyalîstan, demokratan û hemveranê sîstemî ke Tîfaqê Demokrasîyî de bibê yew, tecrîdî bişiknê, faşîzmî birijnê, Kurdistanî azad bikerê û Tirkîya bikerê demokratîke, bi nê hawayî nê mucadeleyî de meterîsêkê hemparî de bi xoverdayîşî ver bi serkewtişî şirê û tewrê xoverdayîşî bibê.”
